יחד בשערייך
יחף הקפתי חומותיך; באפר ועפר ראשי.; כי לציון כל אסירייך; באים לנשום אוויר חפשי; הייתי מעיין יבש; סופה ורוח, ים ואש; ובאתי על כנפי מלאך; לחיות סולח ונסלח.; ביחד באנו בשערייך; את הזריחה נצית באור הנר,; ויעלה יום חג על כל שירייך; ועל הרים (ינוו) רגלי המבשר.; הלכתי בדרכים בלי בית; למצוא פרור מן הברכה.; ובאתי אל שקד וזית; ובאתי אל המנוחה.; חופה של תכלת על חיי; וטל שמיים דק כחוט; הנה הביאו תפילותי; את הזהב והמלכות...; ביחד באנו בשערייך...; בצימאוני היה לי סלע; באר ומיים כבירים; ובבואי עירום אשיב לך; את כל חסדי הנעורים; אשיב חלב ומתק דבש; ומיים אל התהומות; ובשדה שלא נחרש; אזרע את כל החלומות.; ביחד באנו בשערייך...; ובשעות יפות של חסד; מן האבק תיצמח תקוה; ובכביסה על המרפסת; תרוץ הרוח בשלווה; היית לי רגב של עפר; עכשיו את יער בדמי; וברית המלח לא תופר; וטוב יהיה לבת עמי.; ביחד באנו בשערייך...; 